laion/Wikipedia-Exotic huggingface dataset:
চৌবাড়ী ড. সালাম জাহানারা ডিগ্রী কলেজ

চৌবাড়ী ড. সালাম জাহানারা ডিগ্রী কলেজ কামারখন্দ উপজেলা সিরাজগঞ্জ জেলা বাংলাদেশের একটি বেসরকারি কলেজ । এই কলেজটি "চৌবাড়ী কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে। চৌবাড়ী ইসলমিয়া উচ্চ বিদ্যালয়টিকে ১৯৯৩ ইং সালে দ্বাদশ শ্রেণীতে রূপান্তরিত করার জন্য চৌবাড়ী গ্রামের মরহুম ড.আব্দুস সালাম মিয়া এর একক অর্থায়নে অত্র এলাকার মুরুববী ও যুবকদের সহযোগিতায় এবং কমিটি কর্তৃক পদক্ষেপ নেওয়ায় ১৯৯৪-৯৫ শিক্ষাবর্ষ হইতে কলেজ শাখা অনুমোদন লাভ করে চৌবাড়ী ইসলামিয়া স্কুল ও কলেজ হয় এবং প্রতিষ্ঠাতা ড. আব্দুস সালাম মিয়া বিগত ২৬/০৭/১৯৯৫ ইং তারিখে আমেরিকায় মৃত্যুবরণ করায় তাহার সহধর্মীনি জাহানারা সালাম মিয়া ও তার জোষ্ঠ্য পূত্র জাহিদুস সালাম মিয়া দীপক ড. সালাম সাহেবের স্বপ্ন বাস্তবায়ন করার জন্য পদক্ষেপ গ্রহক করার ফলে স্কুল শাখা হইতে কলেজ শাখা পৃথকীকরণ করে প্রফেসর ড. সালাম জাহানারা গ্রামীণ মহাবিদ্যালয় নামে অনুমোদন লাভ করে এবং এর আংশিক নাম পরিবর্তীত হয়ে চৌবাড়ী ড.সালাম জাহানারা কলেজ নামে অনুমোদন লাভ করে। ১৯৯৮-১৯৯৯ শিক্ষাবর্ষ হইতে কলেজটি ডিগী্র পর্যায়ে অনুমোদন লাভ করে। কলেজে উচ্চ মাধ্যমিক পর্যায়ে মানবিক, বিজ্ঞান ও ব্যবসায় শিক্ষা শাখা ও ডিগ্রী পর্যায়ে বি,এ;বি,এস,এস; বি,এসসি ও বি,বিএস শাখা খোলা আছে। কলেজটি গ্রামীণ মনোরম পরিবেশে অভিজ্ঞ শিক্ষক মন্ডলী ও সুদক্ষ গভর্নিংবডি দ্বারা পরিচালিত হয়ে আসিতেছে। প্রতিষ্ঠাতা নিজ অর্থায়নে তৃতীয় তলা ভবন (ছালেহা ভবন) সহ সমস্ত ভূমি কলেজের নামে দান করেন এবং তার মেয়েদের অর্থায়নে কলেজ লাইব্রেরী ও ছাত্রী কমন রুম প্রতিষ্ঠিত হয়। এখন পর্যন্ত প্রতিষ্ঠাতার উত্তরসূরীরা কলেজটিকে বহু ভাবে আর্থিক সহযোগীতা করে আসিতেছে। উচ্চ মাধ্যমিক পর্যায়ে বিজ্ঞান মানবিক ব্যবসায় শিক্ষা একাদশ ২৯৫ দ্বাদশ ৩৩০ প্রথম বর্ষ ৮৭ ডিগ্রী(পাস) দ্বিতীয় বর্ষ ১১৮ ডিগ্রী(পাস) তৃতীয় বর্ষ ১৩৬ ডিগ্রী(পাস) প্রতিষ্ঠা লগ্ন থেকে অত্র কলেজটি শিক্ষা,সাংকৃতিক, খেলাধুলায় স্ব স্ব ক্ষেত্রে উল্লেখযোগ্য অবদান রেখে চলেছে। প্রতি বছরে অত্র কলেজ থেকে উল্লেখযোগ্য সংখ্যক শিক্ষার্থী উচ্চমাধ্যমিক পরীক্ষায় A+ পায় এবং ডিগ্রী পর্যায়ে প্রথম শ্রেণী পেয়ে আসছে। এই প্রতিষ্ঠান থেকে অনেক মেধাবী শিক্ষার্থী দেশ ও জাতীর কল্যাণে নিজ নিজ পেশায় দক্ষতার সাথে অবদান রাখছে। কলেজটিতে আগামী বছর গুলোতে শতভাগ পাশের হার নিশ্চিত করা। A+ প্রাপ্তির হার বৃদ্ধি করা। দেশ জাতীয় উন্নয়নে যুগোপযোগী শিক্ষা দান করা। শিক্ষার্থীদের মনোনশীলতার উন্নয়নসহ ডিজিটাল বাংলাদেশ গড়ার কাজে সহায়তা করা। ডিগ্রী স্তর থেকে স্নাতক সম্মান পর্যায়ে উনীণত করা। সরকারি কলেজ বেসরকারি কলেজ http://www.kamarkhand.sirajganj.gov.bd/site/view/college/মহাবিদ্যালয় চৌবাড়ী ড. সালাম জাহানারা কলেজে নবীন বরণ অনুষ্ঠিত http://kamarkhand.sirajganj.gov.bd/site/education_institute/0f6542d8-1aba-11e7-8120-286ed488c766/চৌবাড়ী%20ড.%20সালাম%20জাহানারা%20ডিগ্রী%20কলেজ[স্থায়ীভাবে অকার্যকর সংযোগ] "পুরস্কার বিতরণ"। দৈনিক প্রথম আলো। ১৩ মে ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।
রেইমন্ড কার্জওয়াইল

রেইমন্ড কার্জওয়াইল (জন্ম: ১২ই ফেব্রুয়ারি, ১৯৪৮) প্রখ্যাত মার্কিন উদ্ভাবক এবং ভবিষ্যদ্বিদ। তিনি অপটিক্যাল ক্যারেক্টার রিকগনিশন (ওসিআর), লেখা থেকে কণ্ঠ সংশ্লেষণ, কণ্ঠ সনাক্তকরণ প্রযুক্তি এবং ইলেকট্রনিক কিবোর্ড যন্ত্রপাতি বিষয়ে অগ্রগামী ভূমিকা রেখেছেন। তিনি অনেকগুলো বই লিখেছেন যেগুলোর বিষয় কৃত্রিম বুদ্ধিমত্তা, ট্রান্সমানবতা, প্রাযুক্তিক ব্যতিক্রমী বিন্দু এবং ভবিষ্যদ্বিদ্যা। সম্প্রতি তিনি দীর্ঘায়ুকরণবিদ টেরি গ্রসম্যানের সাথে মিলে অমরত্ব এবং দীর্ঘ জীবন লাভ বিষয়ে গবেষণা করছেন। তার বিখ্যাত বইগুলো হচ্ছে, দ্য এইজ অফ স্পিরিচুয়াল মেশিন্‌স, দ্য টেন পার্সেন্ট সলিউশন ফর আ হেলদি লাইফ, দ্য এইজ অফ ইন্টেলিজেন্ট মেশিন্‌স এবং ফ্যান্টাস্টিক ভয়েজ (টেরি গ্রসম্যানের সাথে যৌথভাবে)। রেই কার্জওয়াইল বেড়ে উঠেছেন নিউ ইয়র্কের কুইন্‌সে। তার জন্ম হয় এক ধর্মনিরপেক্ষ ইহুদি পরিবারে। তার বাবা-মা দ্বিতীয় বিশ্বযুদ্ধ শুরু হওয়ার ঠিক আগে অস্ট্রিয়া থেকে পালিয়ে আসেন। বেড়ে উঠতে গিয়ে বিভিন্ন ধরনের অনেক ধর্ম ও বিশ্বাসের সাথে পরিচিত হতে হয়েছে কার্জওয়াইলকে। বাবা ছিলেন সঙ্গিতজ্ঞ ও সুরকার, আআ মা ভিজুয়াল চিত্রশিল্পী। চাচা ছিলেন বেল গবেষণাগারের প্রকৌশলী। চাচার হাতেই তার কম্পিউটারের হাতেখড়ি। ছোটবেলায় প্রচুর বিজ্ঞান কল্পকাহিনী পড়তেন। ১৯৬৩ সালে মাত্র ১৫ বছর বয়সে জীবনের প্রথম কম্পিউটার প্রোগ্রাম লিখেন যার বিষয় ছিল পরিসাংখ্যনিক উপাত্তকে সুসংগঠিতবাবে তুলে ধরা। প্রোগ্রামটি এতই প্রয়োজনীয় ছিল যে, আইবিএম তা গবেষকদের জন্য সরবরাহ করে। হাই স্কুলে অধ্যয়নকালে একটি জটিল গড়ন-চিহ্নিকরণ সফ্‌টওয়্যার প্রোগ্রাম লিখেন যা প্রখ্যাত ধ্রুপদী সুরকারদের গান বিশ্লেষণ করে সে অনুযায়ী নিজে নিজে বিভিন্ন স্টাইলের সুর তৈরি করতে পারতো। এই প্রোগ্রামের কার্যকারিতা ছিল বিশাল। এটি তৈরির পরই ১৯৬৫ সালে সিবিএস টিভি তাকে একটি "আই'ভ গট আ সিক্রেট" নামক অনুষ্ঠানে আমন্ত্রণ জানায় যেখানে তিনি নিজের প্রোগ্রাম দ্বারা তৈরি সফ্‌টওয়্যারে পিয়ানো বাজিয়ে শোনান। সে বছরের শেষের দিকে "ইন্টারন্যাশনাল সাইন্স ফেয়ার"-এ এই উদ্ভাবনের জন্য তিনি প্রথম পুরস্কার লাভ করেন। একই সাথে "ওয়েস্টিংহাউস ট্যালেন্ট সার্চ" তাকে সনাক্ত করে এবং হোয়াইট হাউসের এক অনুষ্ঠানে তৎকালীন মার্কিন রাষ্ট্রপতি লিন্ডন বি জনসন তাকে ব্যক্তিগতভাবে সাধুবাদ জানান। http://web.mit.edu/invent/iow/kurzweil.html "সংরক্ষণাগারভুক্ত অনুলিপি"। ১২ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০০৮।  Piano performance is seen at the beginning of his C-SPAN interview on CSPAN-2 Book TV, November 5, 2006 "সংরক্ষণাগারভুক্ত অনুলিপি"। ৭ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০০৮।  উইকিমিডিয়া কমন্সে রেইমন্ড কার্জওয়াইল সংক্রান্ত মিডিয়া রয়েছে। কার্জওয়াইলের কোম্পানিসমূহের ওয়েবসাইট মেশিন ড্রিম্‌স - সিআউও ম্যাগাজিন সাক্ষাৎকার KurzweilAI.net - অনেক তথ্য রয়েছে। তার লেখা কিছু বই বিনামূল্যে পাওয়া যায়।
ওয়াল্টার পিজেয়ন

ওয়াল্টার ডেভিস পিজেয়ন (ইংরেজি: Walter Davis Pidgeon; ২৩ সেপ্টেম্বর ১৮৯৭ - ২৫ সেপ্টেম্বর ১৯৮৪) ছিলেন একজন কানাডীয়-মার্কিন অভিনেতা। ৪৭ বছর অভিনয় জীবনে তিনি কঠোর ও বুদ্ধিদীপ্ত চরিত্রে অভিনয় করেছেন এবং ১৯৪০-এর দশকে গ্রির গারসনের সাথে জুটি বেঁধে আটটি চলচ্চিত্রে অভিনয় করে খ্যাতির শিখরে পৌঁছান। তিনি মিসেস মিনিভার (১৯৪২) ও মাদাম ক্যুরি (১৯৪৩) চলচ্চিত্রে অভিনয় করে দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি হাউ গ্রিন ওয়াজ মাই ভ্যালি (১৯৪১), দ্য ব্যাড অ্যান্ড দ্য বিউটিফুল (১৯৫২), ফরবিডেন প্ল্যানেট (১৯৫৬), ভয়েজ টু দ্য বটম অব দ্য সি (১৯৬১), অ্যাডভাইস অ্যান্ড কনসেন্ট (১৯৬২), ফানি গার্ল (১৯৬৮) এবং হ্যারি ইন ইওর পকেট (১৯৭৩) চলচ্চিত্রে অভিনয় করেন। ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয় এবং ১৯৭৫ সালে তিনি স্ক্রিন অ্যাক্টরস গিল্ড আজীবন সম্মাননা পুরস্কার লাভ করেন। বার্গার, জোসেফ (২৬ সেপ্টেম্বর ১৯৮৪)। "WALTER PIDGEON, ACTOR, DIES AT 87"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৩ সেপ্টেম্বর ২০১৮।  উইকিমিডিয়া কমন্সে ওয়াল্টার পিজেয়ন সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ওয়াল্টার পিজেয়ন (ইংরেজি) ইন্টারনেট মুভি ডেটাবেজে ওয়াল্টার পিজেয়ন  (ইংরেজি) টার্নার ক্লাসিক মুভিজ ডেটাবেজে ওয়াল্টার পিজেয়ন (ইংরেজি) ফাইন্ড এ গ্রেইভে ওয়াল্টার পিজেয়ন (ইংরেজি)
পাইকপাড়া ইউনিয়ন, চুনারুঘাট

৪নং পাইকপাড়া ইউনিয়ন বাংলাদেশর চুনারুঘাট উপজেলার একটি প্রশাসনিক এলাকা। পাইকপাড়া ইউনিয়নটি ১৯৬০ সালে প্রতিষ্ঠিত হয়। পাইকপাড়া গ্রামের নামে ইউনিয়নটির নামকরণ করা হয়। ইউনিয়ন অফিসটি সতং বাজারে অবস্থিত। মোট জনসংখ্যা ২৯,১১০ যার মধ্যে পুরুষ ১৪,৯৮৬ জন ও মহিলা-১৪,৩৩৪ জন। ৯ টি ওয়ার্ড এবং ৩৬টি মহল্লা নিয়ে পাইকপাড়া ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এই ইউনিয়নটি নিন্মলিখিত গ্রাম নিয়ে গঠিত: গনেশপুর হলহলিয়া শতং বড়ধুলিয়া বাঘমারা নোয়াবাদ পাকইপাড়া নিজমাগুরউন্ডা জুয়ারমাগুরউন্ডা হলদিউড়া উজ্জলপুর জমসেরপুর মাঝিশাইল মুছিপুর ফুলপুর ফান্দাইল ব্যাংগি আব্দুল্লাহপুর কাঠালবাড়ি গাজিপুর পঞ্চাশ দৌলতকাবাদ করমপুর মারুউরা মারুউড়া চক দেউন্দি চা বাগান সাতছড়ি চা বাগান এই ইউনিয়নে শিক্ষার হারঃ ১৮.১%। পাইকপাড়া সরকারী প্রাথমিক বিদ্যালয় সতং সরকারী প্রাথমিক বিদ্যালয় মাঝিশাইল সরকারী প্রাথমিক বিদ্যালয় আলহাজ্ব মোজাফফর উদ্দীন উচ্চ বিদ্যালয় আজগর আহম্মদ দাখিল মাদ্রাসা। পাইকপাড়া প্রিমিয়ার লীগ
মওলানা ভাসানীর ১৪ দফা কর্মসূচি

মাওলানা ভাসানীর ১৪ দফা কর্মসূচি ঘোষণা দৈনিক পাকিস্তান ১০ মার্চ, ১৯৭১ মঙ্গলবার পল্টন ময়দানের অনুষ্ঠিত ন্যাপের জনসভায় সংগ্রামের বর্তমান পর্যায়ে ১৪ দফা কর্মসূচি ঘোষণা করা হয় । প্রয়োজন মত এই কর্মসূচীর সংশোধন, পরিবর্তন ও পরিবর্ধন করা হবে বলেও ঘোষণা করা হয়। বিগত ৯ই জানুয়ারী সন্তোষ সন্মেলনে এবং ১০ই জানুয়ারী পল্টন ময়দানে জনসভায় ঘোষিত মুক্ত পূর্ব বাংলা প্রতিষ্ঠার দাবীর প্রতি দ্ব্যর্থহীন সমর্থন। উৎপাদন ও বণ্টন ব্যবস্থার সামাজিকীরণ ও সুষম বণ্টন এবং সাম্রাজ্যবাদ, সামন্তবাদ, উপনিবেশবাদ, নয়া উপনিবেশবাদ ও একচেটিয়া পুঁজিবাদ বিরোধী কৃষক-শ্রমিক রাজ কায়েম এবং ধর্ম বর্ণ ও ভাষা নির্বিশেষে সকল নাগরিকের সমান অধিকার প্রতিষ্ঠা। পূর্ব বাংলায় উৎপাদিত পণ্যোর বিকল্প সকল বিদেশী পণ্য বর্জন। পূর্ব বাংলার সর্বস্তরে সর্বদলীয় সংগ্রাম পরিষদ গঠন। শেখ মুজিবুর রহমান খাজনা, ট্যাক্স বন্ধের যে আহবান জানিয়েছেন তা যাতে সুষ্টুভাবে পালিত হয় সেই জন্য সংগ্রাম পরিষদের মাধ্যমে লবণ শুল্ক, নগর শুল্ক, হাট-বাজারের তোলা, খাজনা, ইনকাম, ট্যাক্স, কৃষি ট্যাক্সসহ সমুদয় ট্যাক্স প্রদান সুসংগঠিত বন্ধ রাখা। নিরস্ত্র নিরপরাধ জনগণকে গুলি করে হত্যা করার অপরাধের সাথে সংশ্লিষ্ট সকল সামরিক সৈন্য, কর্মচারী ও সরকারী কর্মকারীদের নিকট নিত্যপ্রয়োজনীয় দ্রব্যসামগ্রী বিক্রি বন্ধ রাখা। পূর্ব বাংলার বর্তমান খাদ্য ও অর্থনৈতিক সংকটের সময়ে যাতে কোন দ্রব্যসামগ্রী সীমান্তের অপর পারে চোরাচালান না হতে পারে তার দিকে সতর্ক দৃষ্টি রাখা। ত্রিশ লক্ষ টন খাদ্য ঘাটতি পূরণের নিমিত্তি স্চ্ছোয় উৎপাদন বৃদ্ধি এবং পতিত জমি ভূমিহীন কৃষকদের মধ্যে বিতরণ করা। পূর্ব বাংলায় অবস্থিত পশ্চিম পাকিস্তানি ব্যাংক সমূহ কোন টাকা জমা না রাখা। দ্রব্যমূল্য স্বাভাবিক রাখার জন্য কালোবাজারী ও আড়তদাররা যাতে নিত্যপ্রয়োজনীয় দ্রব্য মওজুত করতে না পারে সেদিকে সতর্ক দৃষ্টি দেয়া; বাঙালী-অবাঙালী, হিন্দু-মুসলমান দাঙ্গা বাধিয়ে গণসংযোগকে বিপথে পরিচালিত করার ষড়যন্ত্রকে প্রতিরোধ করা। বাঙালী জাতীয় মুক্তির আন্দোলনের নামে টাউট ও প্রবঞ্চকরা যাতে চাঁদা তুলতে না পারে তার প্রতি সতর্ক দৃষ্টি রাখা। বিদেশী সৈন্য যাতে পূর্ব বাংলার মাটির অবতরণ করতে না পারে তার জন্য চট্টগ্রাম ও খুলনার সামুদ্রিক বন্দরগুলোর প্রতি সজাগ দুষ্টি রাখা। গণবিরোধী শাসকচক্রের তমঘা, খেতাবসহ বিভিন্ন উপঢৌকন বর্জন করা। এ ছাড়া সভায় গৃহীত এক প্রস্তাবে নিরীহ নিরস্ত্র স্বাধীনতাকামী বাঙ্গালীর উপর গুলিবর্ষণের তীব্র প্রতিবাদ করা হয় এবং নিহত ও আহত স্বাধীনতার সৈনিকদের প্রতি গভীর সংগ্রামী সববেদনা জানানো হয়। প্রস্তাবে দেশের সর্বত্র গায়েবানা জানাজা অনুষ্ঠানের জন্যে জনসাধারনের প্রতি আহবান জানানো হয়।
১৬ ভায়াথিনিলে

১৬ ভায়াথিনিলে (তামিল: பதினாறு வயதினிலே, অনুবাদ 'ষোড়শী কিশোরী') হচ্ছে ১৯৭৭ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন পি ভারতীরাজা। চলচ্চিত্রটিতে কমল হাসান, শ্রীদেবী এবং রজনীকান্ত মুখ্য ভূমিকায় অভিনয় করেছিলেন। সহকারী চরিত্রে ছিলেন গান্থিমাথি, সত্যজিৎ এবং গৌন্দমণি। চলচ্চিত্রটির কাহিনী মূলত মাইয়িল (শ্রীদেবী)কে নিয়ে যে একটি ১৬ বছর বয়সী বিদ্যালয়ে যাওয়া কিশোরী, তার জীবনে ঘটা বিভিন্ন ঘটনা নিয়েই চলচ্চিত্রটি। ভারতীরাজা পরিচালিত এই ১৬ ভায়াথিনিলেই ছিলো প্রথম চলচ্চিত্র। চলচ্চিত্রটির শিরোনাম প্রথমে 'মাইয়িল' রাখা হবে ভাবা হয়েছিলো এবং জাতীয় চলচ্চিত্র উন্নয়ন কর্পোরেশন চলচ্চিত্রটির খরচ বহন করবে বলে সিদ্ধান্ত নেওয়া হয়েছিলো। তবে ন্যাশনাল ফিল্ম ডেভেলপমেন্ট কর্পোরেশনের কর্তৃপক্ষ চলচ্চিত্রটির খরচ বহন না করতে চাইলে চলচ্চিত্রটি প্রযোজনার কাজ এস এ রাজকান্নুর হাতে আসে যিনি তার প্রযোজনা প্রতিষ্ঠান 'শ্রী আম্মান ক্রিয়েশন্স' দ্বারা চলচ্চিত্রটি প্রযোজনা করেন এবং সঙ্গে চলচ্চিত্রটির শিরোনামও বদলানো হয়। ১৬ ভায়াথিনিলে স্বল্প বাজেটের তামিল ভাষার প্রথম চলচ্চিত্র ছিলো যেটি কোনো স্টুডিওর বাইরে দৃশ্যায়িত হয়, আগে তামিল চলচ্চিত্রের শুটিং মূলত চেন্নাই শহরের (তখন মাদ্রাজ) বিভিন্ন স্টুডিওতে করা হতো যদিও ১৯৬০-এর দশকের বড়ো বাজেটের চলচ্চিত্রগুলোর দৃশ্যায়ন স্টুডিওর বাইরে করা হতো যেগুলোতে শিবাজি গণেশনের মতো বড়ো অভিনেতা থাকতেন। চলচ্চিত্রটির গানগুলোর সুর এবং আবহ সঙ্গীত পরিচালনার দায়িত্বে ছিলেন ইলাইয়ারাজা। সিনেমাটোগ্রাফি করেছিলেন পি এস নিবাস, সংলাপ লেখেছিলেন পি কালাইমণি। কমল হাসন প্রতিবন্ধী চরিত্রে অভিনয়ের জন্য ফিল্মফেয়ার সেরা অভিনেতা পুরস্কার - তামিল পেয়েছিলেন, এটি ছাড়াও তাকে শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কারে ভূষিত করা হয়েছিলো। শ্রীদেবী - মায়িল কমল হাসন - গোপালকৃষ্ণ (ছাপ্পানি) রজনীকান্ত - পারাট্টায়ান Rajadhyaksha ও Willemen 1998, পৃ. 433। Kumar, N. Vinoth (১৫ সেপ্টেম্বর ২০১৭)। "16 வயதினிலே - 40 ஆண்டுகள்: என்றும் வாழும் 'மயில்!'" [16 Vayathinile - 40 Years: Everlasting ‘Mayil’!]। The Hindu (তামিল ভাষায়)। ২২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৭।  Ilangovan, R. (১৮ অক্টোবর ২০১৩)। "Man behind the 1970s wave"। Frontline। ২৩ মে ২০১৫ তারিখে মূল থেকে আর্কাইভ করা। সংগ্রহের তারিখ ২৩ মে ২০১৫।  Suganth, M (৪ ফেব্রুয়ারি ২০১৬)। "Censoring, I think, should not be done in the modern world"। The Times of India। ২৭ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৭।  ইন্টারনেট মুভি ডেটাবেজে ১৬ ভায়াথিনিলে (ইংরেজি)
হুমায়ুন কাদির

হুমায়ুন কাদির বাংলাদেশের একজন কথাশিল্পী। তার রচনায় সমাজের বিভিন্ন দিক ফুটে আসে। হুমায়ুন কাদির ১৯৩২ সালের ২৯ জুলাই মাদারীপুর জেলার গোপালপুর গ্রামে জন্মগগ্রহণ করেন। তার বাবা এস.এন.কিউ জুলফিকার আলী ছিলেন সাব-ডেপুটি ম্যাজিস্ট্রেট। বিশিষ্ট শিক্ষাবিদ, জ্ঞানতাপস ও সাহিত্যানুরাগী হিসেবেও তার সুখ্যাতি ছিল। হুমায়ুন কাদিরের সাহিত্যের প্রতি আকর্ষণ শৈশব থেকেই। তিনি আনন্দমোহন কলেজ এ লেখাপড়া করেন। নাটক, সঙ্গীত, সাহিত্যের প্রতি আকর্ষণ থাকার কারণে মেধাবী হুমায়ুন প্রাতিষ্ঠানিক পড়ালেখায় তেমন মনযোগী ছিলেন না। ব্যক্তিগত জীবনে নানা অস্থির পরিবর্তনের মধ্য দিয়ে অনিয়মিত লেখাপড়া চালিয়ে বি.এ পাস করেন। ১৯৫৯ সালে ঢাকা বিশ্ববিদ্যালয় এ বাংলায় এম.এ তে ভর্তি হন। এখানেই তার আনুষ্ঠানিক শিক্ষার সমাপ্তি ঘটে। তার কর্মজীবন শুরু হয় দৈনিক সংবাদ এর বার্তা বিভাগের সাংবাদিকতার মধ্য দিয়ে। পরবর্তীকালে অন্যান্য পত্রিকায় কাজ করলেও পাশাপাশি নিমগ্ন হন সাহিত্য সাধনায়। ছাত্রাবস্থাতেই অনেক ছোটগল্প ও উপন্যাস রচনা করেন। কলেজে থাকা অবস্থায় নিয়মিত তার কবিতা ছাপা হতো। কলেজ সাহিত্য-সাংস্কৃতিক অনুষ্ঠানের আয়োজন করতেন নিয়মিত। অভিনয় করতেন নাটকে। হুমায়ুন কাদির প্রচুর গানও রচনা করেছেন। কিন্তু সেগুলো সুরারোপিত কিংবা গীত হয়েছিল বলে জানা যায়নি। নির্জন মেঘ আদিম অরণ্যে একরাত্রি শীলার জন্য সাধ একগুচ্ছ গোলাপ ও কয়েকটি গল্প অরণ্য কথা বলে জলটুঙ্গি অচেনা মানুষ সেই অনাদি হুমায়ুন কাদির ১৯৮০ খ্রিস্টাব্দে মরণোত্তর বাংলা একাডেমী পুরস্কার লাভ করেন। ১৯৭৭ সালের ২০ এপ্রিল সমাজ মনষ্ক এই কথাশিল্পী প্রয়াত হন। "বরেণ্য: কথাশিল্পী হুমায়ুন কাদির"। যুগান্তর।  "হুমায়ূন কাদির : সমাজ সচেতন কথাশিল্পী"। দৈনিক আজাদী।  "হুমায়ুন কাদির নিসঃঙ্গ পথিক"। আমাদের সময়।  "আদিম অরণ্যে একরাত্রি/হুমায়ুন কাদির"।  "বাংলা একাডেমি সাহিত্য পুরস্কার"। বাংলাদেশ প্রতিদিন। ঢাকা, বাংলাদেশ। ১৭ ফেব্রুয়ারি ২০১৫।  সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা: ৪৪১, আইএসবিএন ৯৮৪-০৭-৪৩৫৪-৬
সুচরিত চৌধুরী

সুচরিত চৌধুরী প্রথিতযশা কথাসাহিত্যিক হিসেবে সুপরিচিত। কাব্য ও সঙ্গীত জগতেও তার বিচরণ ছিল। তবে তিনি কথাসাহিত্যিক হিসেবেই প্রতিষ্ঠিত ও স্বীকৃত হয়েছেন। সুচরিত চৌধুরীর জন্ম ১৯৩০ সালের ২১ জানুয়ারি চট্টগ্রাম জেলার বোয়ালখালীতে। তার বাবা আশুতোষ চৌধুরী ছিলেন কলকাতা বিশ্ববিদ্যালয় এর লোকগীতিকা সংগ্রাহক। সুচরিত এর প্রাতিষ্ঠানিক শিক্ষা বলতে চট্টগ্রাম কলেজিয়েট স্কুল থেকে ম্যাট্রিক পাশ। মূলত এসব বিষয়ে তার তেমন আগ্রহ ছিল না। সুচরিত চৌধুরী করাচি থেকে প্রকাশিত সাপ্তাহিক দিগন্ত পত্রিকার সম্পাদনা ও প্রকাশনার কাজে যুক্ত ছিলেন। এছাড়াও তিনি জড়িত ছিলেন চট্টগ্রাম থেকে প্রকাশিত সাপ্তাহিক রেনেসাঁ, মাসিক উদয়ন ও মাসিক সীমান্ত পত্রিকার সাথে। প্রতিষ্ঠাকাল থেকেই তিনি চট্টগ্রাম বেতারের নিয়মিত শিল্পী ছিলেন। তার বাবার প্রভাব এবং পারিবারিক সাহিত্য ও সাংস্কৃতিক পরিমণ্ডল তাকে সাহিত্যানুরাগী করে তোলে। বাঁশী, সঙ্গীত আর সাহিত্য এই তিন ভুবনেই নিজেকে উৎসর্গ করেছিলেন তিনি। তবে বাঁশী বাজানেোর প্রতি ছিল প্রবল অনুরাগ। সুচরিতের রচনায় নিম্ন ও মধ্যবিত্ত মানুষদের দৈনন্দিন জীবনাচার, বেদনা, অনুরাগ, দ্রোহ ও আর্তি প্রাঞ্জল আর নিরাভরণ ভাষায় জীবন্তরূপ পেয়েছে। শুধু চৌধুরীর সেরা কবিতা সুরাইয়া চৌধুরীর শুধু গল্প আকাশে অনেক ঘুড়ি একদিন এক রাত নদী নির্জন নীল সুচরিত চৌধুরীর শ্রেষ্ঠ গল্প সুচরিত চৌধুরীর নির্বাচিত গল্প কিংবদন্তীর গল্প: চট্টগ্রাম সুরলেখা নানা বাংলা একাডেমী পুরস্কার (১৯৭৬) সুচরিত চৌধুরী ১৯৯৪ সালের ৫ জানুয়ারি মারা যান। "সুচরিত চৌধুরী: একজন নিভৃতচারী, নিমগ্ন শিল্পী"। দৈনিক আজাদী।  "Suchorito Chowdhuri books- সুচরিত চৌধুরীর বই", রকমারি  "সুচরিত চৌধুরীর গল্প"। কালি ও কলম।
লাঁকোনু দ্য লা সেন

লাঁকোনু দ্য লা সেন (ফরাসি: L'Inconnue de la Seine) একটি ফরাসি যুবতী মেয়ের নাম যার লাশ শনাক্ত করা যায়নি। তার মরণ-মুখোশ পরবর্তীতে সংস্কৃতির অঙ্গ হয়ে উঠে। শৌখিন শিল্পপ্রেমীরা তাদের ঘরের দেয়ালে তার মুখোশের ছবি টানিয়ে রাখতে শুরু করেন ১৯০০ সালের পরে। এছাড়া তার মৃত্যুকালীন এই মুখচ্ছবি বেশ কিছু সাহিত্যের জন্ম দিয়েছে। ফরাসি ভাষায় তার নামের অর্থ "সেন নদীর অজানা নারী"।
ক্যালকুলেট লিনাক্স

ক্যালকুলেট লিনাক্স(ইংরেজি: Calculate Linux) করপোরেট পরিবেশে নিয়োজনের জন্যে ডিজাইনকৃত একটি জেন্টু-ভিত্তিক অপটিমাইজড লিনাক্স ডিস্ট্রিবিউশন। ক্যালকুলেট লিনাক্স পাঁচটি ভিন্ন সংস্করণে পাওয়া যায়: ক্যালকুলেট লিনাক্স ডেস্কটপ (সিএলডি), ক্যালকুলেট ডিরেক্টরি সার্ভার (সিডিএস), ক্যালকুলেট লিনাক্স স্ক্র‍্যাচ (সিএলএস), ক্যালকুলেট স্ক্র‍্যাচ সার্ভার (সিএসএস) এবং ক্যালকুলে লিনাক্স কনটেইনার (সিএলসি)। সবগুলো সংস্করণের জন্যেই বুটেবল লাইভ সিডি রয়েছে। История - calculate-linux.ru Calculate Linux 17.12.2 released - Planet Calculate Stage4[স্থায়ীভাবে অকার্যকর সংযোগ] [অকার্যকর সংযোগ] Now, pay attention to the latest Calculate Linux 11.9 // unixmen.com Sergey Yaremchuk. Alexander Tratsevskiy: «Calculate Linux – полет нормальный» // "Системный администратор" magazine №1–2 January 2011 Of The Gentoo-Based Calculate Linux Desktop // [Phoronix] Linux Hardware Reviews, Benchmarking, & Gaming Easily Gentoo, or Calculate Linux 10.0 ওয়েব্যাক মেশিনে আর্কাইভকৃত ৭ জুন ২০১০ তারিখে // Magazine «Мой компьютер» №03/2010 Review Calculate Linux Desktop 9.6 // «Linux Format» Russian edition Number 7 (120) July 2009 Calculate Linux Desktop 9.5 ওয়েব্যাক মেশিনে আর্কাইভকৃত ২৩ জুন ২০০৯ তারিখে // Dator Magazin
শেখ জামাল স্টেডিয়াম

শেখ জামাল স্টেডিয়াম (পূর্বনাম ফরিদপুর স্টেডিয়াম) বাংলাদেশের ফরিদপুর শহরের স্বাধীনতা চত্বরের কাছে অবস্থিত একটি ক্রিকেট এবং ফুটবল স্টেডিয়াম। ২০০০ সাল থেকে এটি প্রথম শ্রেণীর ক্রিকেট স্টেডিয়াম হিসেবে ব্যবহৃত হচ্ছে, এখানে প্রথম শ্রেণীর ঘরোয়া খেলা হয়ে থাকে। ১৯৫৬ সালে ‘ফরিদপুর স্টেডিয়াম’ প্রতিষ্ঠিত হয়। তৎকালীন সিএসপি এ এফ রহমান স্টেডিয়ামটির উদ্বোধন করেন। ১৯৭১ সালে বাংলাদেশের মুক্তিযুদ্ধ চলাকালীন সময় পাকিস্তান সেনাবাহিনী এখানে একটি ঘাঁটি গড়ে তুলে এবং স্বাধীনতার পক্ষে থাকা মানুষদের এখানে নিয়ে এসে নির্যাতন করে পরবর্তীতে হত্যা করে তাদের লাশ স্টেডিয়ামের পাশে অবস্থিত পুকুরপাড়ে মাটিচাপা দিয়ে দিতো। ২০১৩-১৪ সালে প্রায় ১০ কোটি টাকা ব্যয়ে ১,৮০০ ফুট গ্যালারি, পাকা ড্রেন, বেড়া ও মাঠ ভরাটের কাজসহ স্টেডিয়ামটির বিভিন্ন উন্নয়নমূলক কাজ করা হয়। ২০১৪ সালে স্টেডিয়ামটির নাম পরিবর্তন করে শেখ জামাল স্টেডিয়াম রাখা হয়। পূর্বের নাম ফলক বাংলাদেশের স্টেডিয়ামের তালিকা বাংলাদেশের ক্রিকেট মাঠের তালিকা "All Others"। National Sports Council, Bangladesh। ২ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৮।  "News Details"। ২০১৭-০৮-১৮ তারিখে মূল থেকে আর্কাইভ করা। সংগ্রহের তারিখ ২০১৮-০৯-২৪।  দাস, সুজিত কুমার (২০২০-১২-১৬)। "১৯৭১: বধ্যভূমি ফরিদপুর স্টেডিয়াম"। দ্য ডেইলি স্টার (বাংলাদেশ)। সংগ্রহের তারিখ ২০২৪-০৯-০২।  "ঢাকার বাইরে"। www.jugantor.com। ২০১৯-০৮-০১ তারিখে মূল থেকে আর্কাইভ করা। সংগ্রহের তারিখ ২০১৯-০৮-০১।  "The Home of CricketArchive"। ২০ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৮।  "Faridpur Stadium - Bangladesh - Cricket Grounds - ESPN Cricinfo"। ১৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৮।  "ফরিদপুরে শেখ জামাল স্টেডিয়াম উদ্বোধন"। banglanews24.com। ১৩ সেপ্টেম্বর ২০১৪। ২৩ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০২২।  উইকিমিডিয়া কমন্সে শেখ জামাল স্টেডিয়াম সংক্রান্ত মিডিয়া রয়েছে।
ফলসা

ফলসা একটি অপ্রচলিত ফল। এটি প্রধানত দক্ষিণ এশিয়ার ফল। ভারত, বাংলাদেশ, পাকিস্তান থেকে কম্বোডিয়া পর্যন্ত এর দেখা মেলে। অন্যান্য ক্রান্তীয় অঞ্চলেও এর ব্যাপক চাষ হয়। ফলসা গাছ ‘গুল্ম’ বা ছোট ‘বৃক্ষ’, যা আট মিটার পর্যন্ত লম্বা হয়। এর ফুল হলুদ, গুচ্ছাকারে থাকে। ফলসা ফল ড্রুপ জাতীয়, ৫-১২ মিলিমিটার ব্যাস বিশিষ্ট, পাকলে কালো বা গাঢ় বেগুণি রঙের হয়। ফলসা শব্দটি উর্দু ভাষা থেকে এসেছে (উর্দু: فالسہ)। বাংলা, হিন্দি, মারাঠি সহ পৃথিবীর বহু ভাষাতে এটি ফলসা নামেই পরিচিত। ফলসা ফল ফলসা পাতা ও ফল ফলসা ফুল ফলসা ফল, কলকাতা,পশ্চিমবঙ্গ, ভারত ফলসা পাতা "Grewia asiatica in Flora of Pakistan @ efloras.org"। www.efloras.org। সংগ্রহের তারিখ ২০২৪-০৬-২৮।  Pacific Island Ecosystems at Risk: Grewia asiatica ওয়েব্যাক মেশিনে আর্কাইভকৃত ৬ অক্টোবর ২০১৪ তারিখে Flora of Western Australia: Grewia asiatica ওয়েব্যাক মেশিনে আর্কাইভকৃত ১ সেপ্টেম্বর ২০০৭ তারিখে
ঘণ্টা

ঘণ্টা বলতে বোঝাতে পারে: ঘণ্টা (বাদ্যযন্ত্র), একধরনের বাদ্যযন্ত্র ঘণ্টা (সময়), সময়ের এককবিশেষ এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বানিয়াগাঁতি এস. এন. একাডেমী স্কুল এন্ড কলেজ

বানিয়াগাঁতি এস. এন. একাডেমী স্কুল এন্ড কলেজ বাংলাদেশের সিরাজগঞ্জের একটি উচ্চবিদ্যালয় ও কলেজ। বর্তমানে এ প্রতিষ্ঠানে প্রায় ১০০০ এর অধিক ছাত্র-ছাত্রী অধ্যয়নরত আছে। প্রতিষ্ঠানটি বানিয়াগাঁতি কলেজ নামেও পরিচিত। মাধ্যমিক ও উচ্চ মাধ্যমিক বিদ্যালয়ের একাডেমিক বিষয় রাজশাহী শিক্ষা বোর্ড দ্বারা নির্ধারিত বিষয়বস্তু এখানে পড়ানো হয়। এই প্রতিষ্ঠান থেকে শিক্ষার্থী এসএসসি ও এইচএসসি উভয় পাবলিক পরীক্ষায় অংশগ্রহণ করে। প্রতিষ্ঠানটি ১৯৩৮ সালে অত্র এলাকার বিদ্যানুরাগী, প্রভাব শালী, হিতৈষী ও হিন্দু তফশীল ব্যক্তিবর্গের সার্বিক সহযোগিতায় এম.ই স্কুল হিসেবে প্রতিষ্ঠা লাভ করে। এর পর ১৯৪৭ ইং সালে মাধ্যমিক স্তরে এবং ১৯৯৮ সালে তৎকালীন এম.পি ও মাননীয় মন্ত্রী আলহাজ মোঃ আব্দুল লতিফ বিশ্বাস মহোদয়ের ঐকান্তিক প্রচেষ্টায় উচ্চ মাধ্যমিক স্তরে উন্নীত হয়। বিগত বছরগুলাতে শিক্ষা ক্ষেত্রে ভালো ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গৌরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র প্রতিষ্ঠানটির ব্যাপক পরিচিতি রয়েছে। বানিয়াগাঁতি এস. এন. একাডেমী স্কুল এন্ড কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান,বাণিজ্য ও মানবিক এই তিনটি বিভাগের যেকোনো একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে। স্কুল শাখা বর্তমানে স্কুল শাখায় ষষ্ঠ থেকে দশম শ্রেণী পর্যন্ত আনুমানিক ৬০০-৭০০জন শিক্ষার্থী অধ্যয়নরত আছে। কলেজ শাখা বর্তমানে কলেজ শাখায় একাদশ ও দ্বাদশ শ্রেণীতে আনুমানিক ৩০০-৪০০জন শিক্ষার্থী অধ্যয়নরত আছে। স্কুল শাখা কামরুল হাসান–প্রধান শিক্ষক। কলেজ শাখা খন্দকার নজরুল ইসলাম–অধ্যক্ষ। সরকারি কলেজ বেসরকারি কলেজ জাতীয় বিশ্ববিদ্যালয় "সংরক্ষণাগারভুক্ত অনুলিপি"। ১৯ মে ২০১৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৯।  https://www.google.com/maps/place/Baniaganti+S+N+Academy...,+দক্ষিণ+বানিয়াগাতি,+Bangladesh/@24.3016945,89.6712521,17z/data=!4m2!3m1!1s0x39fddd1a5e13165d:0xecc24f46e2e518f4?hl=bn&gl=US https://edu.review.net.bd/BANIAGATI-S-N-ACADEMY-SCHOOL-&-COLLEGE[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। Archived from the original on ২০ জুলাই ২০১৮। সংগ্রহের তারিখ ২৯ মার্চ ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) মাধ্যমিক ও উচ্চশিক্ষা অধিদপ্তর
মিনাখাঁ বিধানসভা কেন্দ্র

মিনাখাঁ (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল। ভারতের সীমানা পুনর্নির্ধারণ কমিশনের নির্দেশিকা অনুসারে, ১২২ নং মিনাখাঁ বিধানসভা কেন্দ্রটি মিনাখাঁ সমষ্টি উন্নয়ন ব্লক এবং বাকজুরি, শালপুর, কুলতি এবং সোনাপুকুর শংকরপুর গ্রাম পঞ্চায়েত গুলি হাড়োয়া সমষ্টি উন্নয়ন ব্লক এর অন্তর্গত। মিনাখাঁ (এসসি) বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত। "Delimitation Commission Order No. 18" (পিডিএফ)। পশ্চিমবঙ্গ (ইংরেজি ভাষায়)। ভারতের নির্বাচন কমিশন। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুন ২০১৪।  "General Elections, India, 2011, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ সেপ্টেম্বর ২০১৪।  "West Bengal Assembly Election 2011"। Minakhan (ইংরেজি ভাষায়)। Empowering India। ১৩ মে ২০১২ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১১।